[pic] | COMISIA COMUNITĂŢILOR EUROPENE |

Bruxelles, 29.11.2007

COM(2007) 761 final

2007/0266 (ACC)

Propunere de

DECIZIE A CONSILIULUI

privind poziţia Comunităţii în cadrul Comitetului mixt CE-Insulele Feroe în ceea ce priveşte modificările la Decizia nr. 1/2001 cu privire la importul de ecvidee înregistrate direct din Islanda şi la circulaţia ecvideelor înregistrate între Insulele Feroe şi Comunitatea Europeană

(prezentată de Comisie)

EXPUNERE DE MOTIVE

1. Acordul între Comunitatea Europeană, pe de o parte, şi guvernul Danemarcei şi guvernul local al insulelor Feroe, pe de altă parte[1], a intrat în vigoare la 1 ianuarie 1997.

2. La reuniunea care a avut loc la Bruxelles la 26 septembrie 2005, subgrupul veterinar a supus discuţiei cererea autorităţilor din Insulele Feroe de extindere a acordului CE-Insulele Feroe pentru a permite importul de ecvidee înregistrate în Insulele Feroe direct din Islanda şi pentru a permite circulaţia ecvideelor înregistrate între Insulele Feroe şi statele membre în conformitate cu condițiile de sănătate animală pentru schimburile intracomunitare prevăzute în capitolul II din Directiva 90/426/CEE a Consiliului, precum şi pentru a actualiza sistemul de informare care urmează a fi utilizat de Insulele Feroe. Experţii Comisiei şi grupul statelor membre de la Potsdam au convenit ca această cerere să fie acceptată.

3. La reuniunea respectivă s-a convenit să se procedeze la o nouă modificare a Deciziei nr. 1/2001 a Comitetului mixt CE-Insulele Feroe, pentru a se permite modificarea în cauză.

4. Propunerea de decizie a Comitetului mixt CE-Insulele Feroe anexată la prezentul document stabileşte dispoziţiile de modificare a Deciziei nr. 1/2001 a Comitetului mixt CE-Insulele Feroe cu privire la normele de aplicare a Protocolului privind problemele veterinare, de completare a Acordului dintre Comunitatea Europeană, pe de o parte, și Guvernul Danemarcei și Guvernul local al Insulelor Feroe, pe de altă parte, semnat la Bruxelles la 6 decembrie 1996.

5. Se solicită, prin urmare, Consiliului să adopte propunerea de decizie referitoare la poziţia Comunităţii în cadrul Comitetului mixt CE/Danemarca-Insulele Feroe anexată la prezentul document privind aprobarea extinderii acordului, pentru a permite importul de ecvidee înregistrate în Insulele Feroe direct din Islanda şi pentru a permite circulaţia ecvideelor înregistrate între Insulele Feroe şi statele membre în conformitate cu condițiile de sănătate animală pentru schimburile intracomunitare prevăzute în capitolul II din Directiva 90/426/CEE a Consiliului, precum şi pentru a actualiza sistemul de informare care urmează a fi utilizat de Insulele Feroe.

2007/0266 (ACC)

Propunere de

DECIZIE A CONSILIULUI

privind poziţia Comunităţii în cadrul Comitetului mixt CE-Insulele Feroe în ceea ce priveşte modificările la Decizia nr. 1/2001 cu privire la importul de ecvidee înregistrate direct din Islanda şi la circulaţia ecvideelor înregistrate între Insulele Feroe şi Comunitatea Europeană

CONSILIUL UNIUNII EUROPENE,

având în vedere Tratatul de instituire a Comunităţii Europene, în special articolul 133 coroborat cu articolul 300 alineatul (2) paragraful al doilea,

având în vedere propunerea Comisiei,

întrucât:

1. Articolul 2 din Protocolul privind problemele veterinare, de completare a Acordului dintre Comunitatea Europeană, pe de o parte, și Guvernul Danemarcei și Guvernul local al Insulelor Feroe, pe de altă parte[2], prevede că Comitetul mixt instituit în conformitate cu articolul 31 din acord stabileşte condiţiile privind aplicarea dispoziţiilor comunitare în domeniul veterinar de către Insulele Feroe.

2. Comitetul mixt a adoptat Decizia nr. 1/2001 din 31 ianuarie 2001 cu privire la normele de aplicare a Protocolului privind problemele veterinare, de completare a Acordului dintre Comunitatea Europeană, pe de o parte, și Guvernul Danemarcei și Guvernul local al Insulelor Feroe, pe de altă parte[3].

3. Subgrupul veterinar din cadrul Comitetului mixt recomandă modificarea Deciziei nr. 1/2001 a Comitetului mixt CE-Insulele Feroe pentru a permite importul de ecvidee înregistrate în Insulele Feroe direct din Islanda şi pentru a permite circulaţia ecvideelor înregistrate între Insulele Feroe şi statele membre pe baza normelor privind circulaţia intracomunitară.

DECIDE:

Articol unic

Pentru a permite importul de ecvidee înregistrate în Insulele Feroe direct din Islanda şi pentru a permite circulaţia ecvideelor înregistrate între Insulele Feroe şi statele membre în conformitate cu normele privind circulaţia intracomunitară, poziţia Comunităţii în cadrul Comitetului mixt înfiinţat în temeiul Acordului semnat la 6 decembrie 1996[4] este poziţia definită în propunerea de decizie a Comitetului mixt anexată la prezentul document.

Adoptată la Bruxelles,

Pentru Consiliu

Preşedintele

ANEXĂ

Propunere de

DECIZIE A COMITETULUI MIXT CE-INSULELE FEROE

de modificare a Deciziei nr. 1/2001 cu privire la normele de aplicare a Protocolului privind problemele veterinare, de completare a Acordului dintre Comunitatea Europeană, pe de o parte, și Guvernul Danemarcei și Guvernul local al Insulelor Feroe, pe de altă parte

COMITETUL MIXT CE-INSULELE FEROE

având în vedere Acordul sub forma unui schimb de scrisori dintre Comunitatea Europeană, pe de o parte, şi Guvernul Danemarcei şi Guvernul local al Insulelor Feroe, pe de altă parte[5],

având în vedere Protocolul privind problemele veterinare, de completare a Acordului[6], în special articolul 2 prima teză,

întrucât:

(1) La reuniunea subgrupului veterinar din cadrul Comitetului mixt CE-Insulele Feroe care a avut loc la Bruxelles la 26 septembrie 2005, au fost supuse discuţiei două cereri înaintate de Insulele Feroe. Prin prima cerere se solicita aprobarea importului de ecvidee înregistrate direct din Islanda, în loc de introducerea acestora printr-un punct de control la frontieră, autorizat în acest scop într-un stat membru, în conformitate cu articolul 6 din Directiva 91/496/CEE a Consiliului din 15 iulie 1991 de stabilire a principiilor privind organizarea controalelor sanitar-veterinare ale animalelor provenite din țări terțe introduse în Comunitate și de modificare a Directivelor 89/662/CEE, 90/425/CEE și 90/675/CEE[7]. Prin a doua cerere se solicita aprobarea circulaţiei ecvideelor înregistrate între Insulele Feroe şi statele membre în conformitate cu normele privind circulaţia intracomunitară.

(2) În conformitate cu articolul 9 din Directiva 90/426/CEE a Consiliului din 26 iunie 1990 privind condițiile de sănătate animală care reglementează circulația și importul de ecvidee provenind din țări terțe[8], se aplică normele prevăzute în Directiva 90/425/CEE a Consiliului din 26 iunie 1990 privind controalele veterinare şi zootehnice aplicabile în schimburile intracomunitare cu anumite animale vii şi produse în vederea realizării pieţei interne[9].

(3) Insulele Feroe s-au angajat să transpună şi să aplice dispoziţiile comunitare menţionate în anexa la prezenta decizie şi să înfiinţeze la punctul de control la frontieră autorizat situat la Tórshavn un centru de inspecţie apt pentru manipularea ecvideelor înregistrate, importate direct din Islanda în conformitate cu condițiile privind construcţia şi bunăstarea animalelor prevăzute în anexa A la Directiva 91/496/CEE, înainte de data adoptării prezentei decizii.

(4) Reprezentanţii Comisiei şi experţii statelor membre au convenit că situaţia sanitar-veterinară din Insulele Feroe permite propunerea de modificare a Deciziei nr. 1/2001 a Comitetului mixt CE-Insulele Feroe.

(5) Articolul 27 din Regulamentul (CE) nr. 882/2004 al Parlamentului European şi al Consiliului din 29 aprilie 2004 privind controalele oficiale efectuate pentru a asigura verificarea conformităţii cu legislaţia privind hrana pentru animale şi produsele alimentare şi cu normele de sănătate animală şi de bunăstare a animalelor [10] stabileşte noi principii privind perceperea de onorarii sau taxe care să acopere costurile pe care le presupun controalele oficiale.

În consecinţă, este oportun să se actualizeze trimiterile în ceea ce priveşte onorariile în cauză percepute în Comunitate conţinute în Decizia nr. 1/2001 a Comitetului mixt CE-Insulele Feroe.

(6) Un nou sistem de notificare numit TRACES privind importul în Uniunea Europeană de animale vii şi de produse de origine animală şi privind circulaţia intracomunitară a animalelor vii a fost introdus în locul sistemului ANIMO. TRACES permite schimbul electronic de date referitoare la importul şi schimburile intracomunitare de şi cu animale vii şi produse de origine animală, între autorităţile competente responsabile cu controlul sănătăţii animale şi publice.

În consecinţă, este oportun să se actualizeze trimiterile la sistemele de informare conţinute în Decizia nr. 1/2001 a Comitetului mixt CE-Insulele Feroe.

(7) Prin urmare, subgrupul veterinar a recomandat ca Decizia nr. 1/2001 a Comitetului mixt CE-Insulele Feroe[11] să fie modificată în consecinţă.

DECIDE:

Articolul 1

Decizia nr. 1/2001 a Comitetului mixt CE-Insulele Feroe se modifică după cum urmează:

(1) Articolul 3 se înlocuieşte cu următorul text:

„Articolul 3 Controalele animalelor vii provenind din ţări terţe

1. Controalele animalelor vii provenind din ţări terţe şi destinate a fi introduse în Insulele Feroe sunt efectuate la punctele de control la frontieră din statele membre de către serviciile veterinare în numele şi din partea autorităţilor din Insulele Feroe.

2. În cazurile prevăzute în acest sens, sistemul veterinar computerizat integrat (TRACES) este utilizat pentru orice notificări relevante.

3. Toate importurile de animale vii în Insulele Feroe sunt supuse controalelor sanitar-veterinare conform dispoziţiilor prevăzute în Directiva 91/496/CEE a Consiliului şi normelor de aplicare ale acesteia stabilite în decizii relevante ale Comisiei.

În cazul în care controalele menţionate la primul paragraf au rezultate satisfăcătoare, serviciile veterinare emit un document sanitar-veterinar comun de intrare (DSVCI) pentru fiecare lot.

Serviciile vamale se asigură că toate taxele sanitare sunt achitate înainte de începerea operaţiunilor vamale de tranzit, în conformitate cu Regulamentul (CE) nr. 882/2004 al Parlamentului European şi al Consiliului.”

(2) Articolul 5 se înlocuieşte cu următorul text:

„Articolul 5 Finanţarea controalelor

Insulele Feroe se angajează să aplice dispoziţiile articolului 27 din Regulamentul (CE) nr. 882/2004 în ceea ce priveşte onorariile în următoarele domenii:

- În anexa IV capitolul V, pentru produse de pescărit reglementate de Regulamentul (CE) nr. 853/2004[12];

- În anexa IV, capitolul V, pentru a se asigura că se efectuează controalele animalelor de acvacultură, prevăzute în Directiva 96/23/CE a Consiliului[13];

- În anexa V capitolul I (carne) şi III (alte produse de origine animală) pentru produse de origine animală importate din ţări terţe;

- În anexa V capitolul V, pentru animale vii importate din ţări terţe;

- În anexa VI, pentru a acoperi controalele animalelor de acvacultură, produsele de origine animală şi ecvideele vii înregistrate reglementate de Directiva 90/425/CEE[14].”

(3) Articolul 7 se înlocuieşte cu următorul text:

„Articolul 7 Sisteme de informaţii

1. Insulele Feroe utilizează sistemul veterinar computerizat integrat (TRACES) pentru a notifica statele membre în legătură cu circulaţia şi schimburile cu animale vii sau produse de origine animală, atunci când acest lucru este prevăzut de dispoziţiile comunitare.

Modalităţile practice privind participarea Insulelor Feroe la acest sistem sunt stabilite de către funcţionari ai Comisiei şi autorităţi din Insulele Feroe.

2. Insulele Feroe pun în aplicare Directiva 82/894/CEE a Consiliului[15] şi iau parte la sistemul de notificare a bolilor animalelor (ADNS).

Modalităţile practice privind participarea Insulelor Feroe la acest sistem sunt stabilite de către funcţionari ai Comisiei şi autorităţi din Insulele Feroe.”

(4) Se introduce următorul articol 12a:

„Articolul 12a Importul şi circulaţia ecvideelor înregistrate

1. Insulele Feroe se angajează să înfiinţeze la punctul de control la frontieră autorizat situat la Tórshavn un centru de inspecţie adecvat pentru manipularea ecvideelor înregistrate, importate direct din Islanda. Instalaţiile din centrul de inspecţie îndeplinesc condițiile privind construcţia şi bunăstarea animalelor prevăzute în anexa A la Directiva 91/496/CEE a Consiliului.

Înainte de a construi localurile, autorităţile competente din Insulele Feroe prezintă Comisiei Europene proiectul de plan al centrului respectiv, pentru analiză şi observaţii.

Imediat ce instalaţiile asupra cărora s-a convenit sunt construite, Insulele Feroe informează Comisia în legătură cu acest lucru.

2. Prin derogare de la dispoziţiile articolului 3 alineatul (1), controalele ecvideelor înregistrate importate în Insulele Feroe direct din Islanda se efectuează în conformitate cu Directiva 91/496/CEE a Consiliului şi normele de aplicare ale acesteia prevăzute în Decizia 97/794/CE[16] a Comisiei de către serviciile veterinare din Insulele Feroe în centrul de inspecţie menţionat la primul alineat.

3. Circulaţia ecvideelor înregistrate între Insulele Feroe şi statele membre se face pe baza normelor prevăzute la Capitolul II din Directiva 90/426/CEE a Consiliului şi după modelul controalelor efectuate în conformitate cu Directiva 90/425/CEE a Consiliului.”

(5) La articolul 15 se adaugă următorul alineat 4:

"4. Insulele Feroe aplică dispoziţiile comunitare prevăzute în anexa la prezenta decizie înainte de data adoptării acesteia.

Insulele Feroe informează Comisia în termen de cel mult două săptămâni de la data publicării prezentei decizii că au luat măsurile necesare punerii în aplicare a dispoziţiilor respective.”

(6) Se completează cu textul anexei la prezenta decizie.

Articolul 2 Intrarea în vigoare

Prezenta decizie întră în vigoare la data adoptării sale.

Adoptată la Bruxelles,

Pentru Comitetul mixt

Preşedintele

ANEXĂ

Se adaugă următoarea anexă Deciziei nr. 1/2001:

„ANEXĂ

Legislaţia menţionată la articolul 15:

(1) Directiva 90/425/CEE a Consiliului din 26 iunie 1990 privind controalele veterinare şi zootehnice aplicabile în schimburile intracomunitare cu anumite animale vii şi produse în vederea realizării pieţei interne (JO L 224, 18.8.1990, p. 29)

(2) Directiva 90/426/CEE a Consiliului din 26 iunie 1990 privind condiţiile de sănătate animală care reglementează circulaţia şi importul de ecvidee provenind din ţări terţe (JO L 224, 18.8.1990, p. 42)

(3) Directiva 90/427/CEE a Consiliului din 26 iunie 1990 privind condiţiile zootehnice şi genealogice care reglementează schimburile intracomunitare cu ecvidee (JO L 224, 18.8.1990, p. 55)

(4) Decizia 92/260/CEE a Comisiei din 10 aprilie 1992 privind măsurile sanitare şi certificarea veterinară pentru admiterea temporară a cailor înregistraţi (JO L 130, 15.5.1992, p. 67)

(5) Decizia 93/195/CEE a Comisiei din 2 februarie 1993 privind condiţiile de sănătate animală şi certificarea veterinară pentru reintroducerea cailor înregistraţi pentru curse, competiţii şi evenimente culturale, după exportul temporar (JO L 86, 6.4.1993, p. 1)

(6) Decizia 93/196/CEE a Comisiei din 5 februarie 1993 privind condiţiile de sănătate animală şi certificare veterinară pentru importurile de ecvidee destinate sacrificării (JO L 86, 6.4.1993, p. 7)

(7) Decizia 93/197/CEE a Comisiei din 5 februarie 1993 privind condiţiile de sănătate animală şi certificarea veterinară la importul de ecvidee înregistrate şi ecvidee pentru reproducţie şi producţie (JO L 72, 21.3.1996, p. 40)

(8) Decizia 93/623/CEE a Comisiei din 20 octombrie 1993 de stabilire a documentului de identificare (paşaportul) care însoţeşte ecvideele înregistrate. JO L 298, 3.12.1993, p. 45)

(9) Decizia 2000/68/CE a Comisiei din 22 decembrie 1999 de modificare a Deciziei 93/623/CEE a Comisiei și de stabilire a identificării ecvideelor destinate reproducției și producției (JO L 23, 28.1.2000, p. 72)

(10) Decizia Comisiei din 6 ianuarie 2004 de elaborare a listei ţărilor terţe şi a părţilor din teritoriile acestor ţări din care statele membre autorizează importurile de ecvidee vii şi de material seminal, de ovule şi embrioni din specia ecvină şi de modificare a Deciziilor 93/195/CEE şi 94/63/CE (JO L 73, 11.3. 2004 , p. 1)

(11) Regulamentul (CE) nr. 1/2005 al Consiliului din 22 decembrie 2004 privind protecţia animalelor în timpul transportului şi al operaţiunilor conexe şi de modificare a Directivelor 64/432/CEE şi 93/119/CE şi a Regulamentului (CE) nr. 1255/97 (JO L 3, 5.1.2005, p. 1)”

[1] JO L 53, 22.2.1997, p. 2. Acord, astfel cum a fost modificat prin Decizia nr. 1/2006 (2006/561/CE) (JO L 221, 12.8.2006, p. 15).

[2] JO L 53, 22.2.1997, p. 2. Acord, astfel cum a fost modificat prin Decizia nr. 1/2006 (2006/561/CE) (JO L 221, 12.8.2006, p. 15).

[3] JO L 46, 16.2.2001, p. 24. Decizie, astfel cum a fost modificată prin Decizia nr. 2/2005 (2006/13/CE) (JO L 8, 13.1.2006, p. 46).

[4] JO L 53, 22.2.1997, p. 2. Acord, astfel cum a fost modificat prin Decizia nr. 1/2006 (2006/561/CE) (JO L 221, 12.8.2006, p. 15).

[5] JO L 305, 30.11.1999, p. 25.

[6] JO L 305, 30.11.1999, p. 26.

[7] JO L 268, 24.9.1991, p. 56. Directivă, astfel cum a fost modificată ultima dată prin Decizia 2006/104/CE (JO L 363, 20.12.2006, p. 352).

[8] JO L 224, 18.8.1990, p. 42. Directivă, astfel cum a fost modificată ultima dată prin Directiva 2006/104/CE (JO L 363, 20.12.2006, p. 352).

[9] JO L 224, 18.8.90, p. 29. Directivă, astfel cum a fost modificată ultima dată prin Directiva 2002/33/CE (JO L 315, 19.11.2002, p. 14).

[10] JO L 191, 28.5.2004, p. 1. Regulament, astfel cum a fost modificat ultima dată prin Regulamentul (CE) nr. 1791/2006 (JO L 363, 20.12.2006, p. 1).

[11] JO L 46, 16.2.2001, p. 24. Decizie, astfel cum a fost modificată prin Decizia nr. 2/2005 (2006/13/CE) a Comitetului mixt CE-Insulele Feroe (JO L 8, 13.1.2006, p. 45).

[12] JO L 139, 30.4.2004, p. 55.

[13] JO L 125, 23.5.1996, p. 10.

[14] JO L 224, 18.8.1990, p. 29.

[15] JO L 378, 31.12.1982, p. 58.

[16] JO L 323, 26.11.1997, p. 31.